San Bernard (San Iacum)

miniatura
San Bernard (San Bernardo ai Monti) l'è una fraziun del cumün ciavenasch de San Giacum , in de la Pruvincia de Sundri.
 Storia 
Un temp (1200-1815) la Val de San Giacum l'era tüta un cumün sul, spartii in trii toch:
 Terziere di dentro Isola, cunt i quartee de Isula, Madesim, Pianasc e i squader de Tegiaa e Rasdeja.
 Terziere di mezzo di Campodolcino, cunt i quartee de Campdulcin, Fracis, Starlegia, Vò e Purtarezza.
 Terziere di fuori San Giacomo, cunt i quartee de San Giacum, San Bernard, Ulmu, Sumaruvina e Lirun.

San Bernard el gh'aveva anca lü di squader, ciuè quei de Strecc, Pos Cota, Scanabech, Martinun, Drogh, Filighegg, Runcasc e Valesegna.

Questa sitüaziun l'è restada inscì 'me l'era sia sota i Milanes che sota i Grisun: dumà i frances de Napuleun l'han desfada per fà sü al sò post i trii paes del dì d'incö, ciuè San Giacum, Madesim e Campdulcin.

Cul passà del temp San Bernard, che l'è un sit abitaa sin dal Mediuev, l'ha perdüü un frach de abitant, che adess hin dumà una quindesena. Al sò post a gh'è però una mota de türista che riven ogni estaa.

Categoria:Frazzion de San Giacom (SO)
Categoria:Paes de la Val di Giust